ufere hoechi vo 1700m ischs duetlich chuehler worde. und naeblig, sodass mir eus scho fast wi dihei gfuehlt hend.:) leider hets zu allem ane denn auno wi verruckt afange  raegne. zerst hemer scherme undereme eifach huettli am strasserand gsuecht. wo d tropfe weniger worde sind, simer uf euses nasse bike und hend schlotternd bis zum noexte staedtli dureghebt.    ikehrt hemer ime chline warung und d ibu det isch freudig ueberrascht xi ab dene 2 "bules" (uslaender). mehrmals hemer en warme, suesse kondenzmilch tee kriegt und dezue en u feine z mittag.  d ibu isch amigs eifach zu eus anegsaesse und het eus strahlend gmusteret. nach langer ziit isch sie wieder di  erst xi, wo wahrs interessae a eus gah het. wo choemeder her? sinder scho verhueratet? wie isch d schwiiz so? aber vorallem hemer ueber de raege und saison, oder uebr dhandlig vode (so dramatische) soap-opera wo nebedbi im fernseh gloffe isch pleuderelet.. aso pleuderlet isch echli salopp deher xeit, mir hend oft euse dix fueregholt, woertli gsuecht, s versuecht mit haend und fuess z erchlaere.. di guet mueter het euse chline wortschatz ufs groebschte usekuetzelet. :)  wos nueme chatze graegnet het hemer  eus ufgmacht zum wiiterzieh. d ibu het eus no guetzli mit uf de waeg geh und eus en lade empfohle wo grossi raegeschuetz verchauft. (silbrigi! hend usgseh wi 2 aliens hehe)    nachere halbstund simer denn aendli in .. acho. d landschaft doet isch spektakulaer: lavagestei um en see und womer hiluegt nur berge.    eigentli hend au mir vorgah, e trekkingtour ud de mt. batur z mache. doch was mir a "usruestig" debi gah hend - shorts, shirt, slipons -, hetti nieneds higlanget. es isch  chalt xi, nass und de bode noed fest.    2 taeg simer blibe und sind zum hoechst glaegne taempel vo bali (1745m), em pukit penulisan, und hend spaziergaeng um de see gmacht.